CELEX: 62010CN0588
Language: sk
Date: 2010-12-14 00:00:00
Title: Vec C-588/10: Návrh na začatie prejudiciálneho konania, ktorý podal Naczelny Sąd Administracyjny (Poľská republika) 14. decembra 2010 — Minister Finansów/Kraft Foods Polska S.A.

19.3.2011   
            
            
               SK
            
            
               Úradný vestník Európskej únie
            
            
               C 89/5
            
         Návrh na začatie prejudiciálneho konania, ktorý podal Naczelny Sąd Administracyjny (Poľská republika) 14. decembra 2010 — Minister Finansów/Kraft Foods Polska S.A.
   (Vec C-588/10)
   2011/C 89/10
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobca: Minister Finansów
   
      Žalovaná: Kraft Foods Polska S.A.
   
      Prejudiciálna otázka
   
   Zahŕňa výraz „za podmienok“, vzhľadom na to, že podľa článku 90 ods. 1 smernice Rady 2006/112/ES (1) sa v prípade zníženia ceny po dodaní základ dane primerane zníži za podmienok stanovených členskými štátmi, takú podmienku, aká je upravená článkom 29 ods. 4a ustawa z dnia 11 marca 2004 r. o podatku od towarów i usług (zákon o dani z obratu z 11. marca 2004) (Dz. U. Nr 54, poz. 535 v znení zmien a doplnení), podľa ktorej právo na zníženie základu dane primerané základu dane uvedenému vo vystavenej faktúre závisí od toho, či zdaniteľná osoba pred uplynutím lehoty na podanie daňového priznania za zdaňovacie obdobie, počas ktorého bol odberateľovi dodaný tovar alebo mu bola poskytnutá služba, disponuje potvrdením o tom, že odberateľovi fakturovaného tovaru alebo služieb bola doručená opravená faktúra; a je táto podmienka zlučiteľná so zásadou neutrality dane z pridanej hodnoty a zásadou proporcionality?
   
      (1)  Ú. v. EÚ L 347, s. 1.